OzLabs/hebrew-wiki-articles huggingface dataset:
ברט קרויזר

ברט אליוט קרויזר (באנגלית: Brett Elliott Crozier; נולד ב-24 בפברואר 1970) הוא קפטן בצי ארצות הברית. בתפקידו האחרון שירת כמפקד נושאת המטוסים תאודור רוזוולט.
==ביוגרפיה==
קרויזר נולד וגדל סנטה רוזה, קליפורניה. ב-1992 סיים לימודים באקדמיה הימית של ארצות הברית והתגייס לצי ארצות הברית, הוא בחר לשרת בכוחות האוויר, והוכשר כטייס מסוקים. ב-1999, בצעד נדיר, עשה הסבה למטוסי קרב והוסמך כטייס קרב בצי האמריקני. כטייס קרב לחם קרויזר במבצע חופש לעיראק ושירת במגוון תפקידי מטה ופיקוד בצי ובהם פיקוד על טייסת מטוסי F/A-18 הורנט. בהמשך מונה לפקד על נושאת המטוסים תאודור רוזוולט. קרויזר הודח מתפקידו לאחר שבתגובה לכך שפיקוד הצי האמריקני סירב לפנות מספינתו יותר ממאה מאנשי צוותו שחלו בקורונה, שלח מכתב לכלי התקשורת שבו חשף את המצב בספינה. אף שבעקבות מכתבו אנשיו פונו לקבלת טיפול, מזכיר הצי תומאס מודלי הדיח אותו מתפקידו בנימוק שחרג מסמכותו כשחשף את הפרשה לציבור.

==קישורים חיצוניים==

* 
* 

==הערות שוליים==

קטגוריה:קצינים וחוגרים בצי ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים מעוטרי אות לגיון ההצטיינות
קטגוריה:בוגרי האקדמיה הימית של ארצות הברית
קטגוריה:טייסי צי ארצות הברית
קטגוריה:מעוטרי מדליית האוויר
קטגוריה:אמריקאים שנולדו ב-1970
Novo

Novo / Nuevo (בעברית: חדש) הוא סינגל שהוקלט על ידי הזמרת-יוצרת האיטלקייה לאורה פאוזיני, ביחד עם הצמד הברזילאי סימונה & סימריה, מתוך האלבום, Fatti sentire.<ref name=":0"></ref><ref name=":3"></ref> השיר יצא לאור ב-30 במרץ 2018, על ידי חברות התקליטים האחים וורנר ואטלנטיק רקורדס, כסינגל מתוך האלבום.<ref name=":3" /><ref name=":0" />

במקור, הוקלט השיר בגרסה הנקראת "Novo", בה משתתף הצמד סימונה & סימריה,<ref name=":3" /> תוך שבהמשך הוקלטה גרסה שנקראה "Nuevo", בה לא משתתף הצמד.<ref name=":1"></ref><ref name=":4"></ref>

== רקע וכתיבה ==
השיר נכתב על ידי לאורה פאוזיני, דניאל וולטיק ויואל הנרקס והופק על ידי פאוזיני ואטורה גרנשי.<ref></ref> השיר משלב בתוכו את סגנון הפופ הלטיני, תוך שהוא מכיל בתוכו אלמנטים של דאנסהול ורגאטון, בדומה לשירים נוספים מתוך האלבום, Fatti sentire.<ref name=":4" />

עם יציאתו, עלה השיר לרשת הזרמת המדיה ספוטיפיי.<ref name=":4" /><ref name=":3" /> כמו כן, צבר שם השיר למעלה מ-10 מיליון השמעות.<ref name=":4" /><ref name=":3" />

== וידאו קליפ ==
הווידאו קליפ הרשמי של השיר הועלה לערוץ היוטיוב של לאורה פאוזיני ב-30 במרץ 2018, יום צאתו של השיר כסינגל.<ref name=":5"></ref> לאורכו של הקליפ ניתן לראות את פאוזיני כשהוא לובשת מעיל עור עליו כתוב "איטליה & ברזיל", תוך שניתן לראות את סימונה & סימריה שרות את השיר ורוקדות לצליליו.<ref name=":5" />

נכון לפברואר 2020, מונה הצפיות של הקליפ עומד על למעלה מ-4 מיליון צפיות.<ref></ref> הקליפ של "Nuevo", צבר למעלה מ-10 מיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי סימונה & סימריה
קטגוריה:שירים באיטלקית
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
מטאלואינווסט

מטאלואינווסט (ברוסית: Металлоинвест) היא חברת כרייה ומטלורגיה רוסית המתמחה בייצור פלדה. היא הוקמה בשנת 1999 והיא מורכבת מחטיבת כרייה ומחלקת פלדה.

חברת USM אחזקות מחזיקה בכל מניות מטאלואינווסט, כאשר אלישר אוסמנוב הוא הבעלים העיקרי של USM אחזקות (מחזיק ב-48% מהמניות), בעלים נוספים אחרים הם אנדריי סקוץ' ופרהד מושירי - שמחזיקים ב-30% וב-10%, בהתאמה.

משמשת לסירוגין כאחת הספונסריות של זניט סנקט פטרבורג.
== חברות-בת ==
מיכאילובסקי GOK, אחד ממתקני הכרייה והעיבוד של עפרות ברזל הגדולים ברוסיה וב[[חבר המדינות.]] 
;השקעות
* Metalloinvest Holding במוסקבה
* באוגוסט 2017 רכשה Metalloivest Holding מניות בחברת נאטילוס מינרלים יחד עם Mawarid Offshore Mining.<ref></ref>
;כרייה
* כריית לבדינסקי <ref></ref> ועיבוד עבודות משולבות / לבדינסקי GOK בגובקין, מחוז בלגורוד; 20% נתח שוק עפרות הברזל המקומי.<ref>[http://www.lgoksnab.ru Lebedinsky GOK]</ref>
* מיכאלובסקי כרייה ועיבוד של עבודות משולבות / מיכאילובסקי GOK<ref></ref> בז'לזנוגורסק, מחוז קורסק; 20% משוק עפרות הברזל המקומי.
* ניקל נורילסק: בחודש יולי 2017 השלימה מטאלואינווסט קפריסין, חברה בת עקיפה של מטאלואינווסט, את מכירת 1.79% ממניות חברת הכרייה נורילסק ניקל.<ref></ref> המכירה גייסה כ-400 מיליון דולר.<ref></ref>
;מטלורגיה
* אוראל פלדה, ממוקמת בנובוטרויצק, מחוז אורנבורג; יצרן פלדה משולב רוסי גדול. בשנת 2017 הודיעה SteelAsia על עלייה בכמות הפלדה שתירכש מחברת Ural Steel בבעלות מטאלואינווסט.<ref></ref>
* עבודות משולבות אלקטרומטאלורגיות באוסקול בסטארי אוסקול, מחוז בלגורוד; יצרן פלדה חשמלי גדול.<ref></ref>
* חברת Oskol Trading Metallurgical LLC במוסקבה
* מפעל מתכות מולדובה (MMP), יצרן פלדה חשמלי גדול.<ref>[http://www.aommz.com MMP]</ref><ref></ref>
;הנדסת מכונות
* ORMETO - YUMZ באורסק, אורנבורג; מטלורגיה, כרייה והנדסת אנרגיה; ייצור ציוד תעשייתי
;תפוצה
* מטאל-אינווסטראנס, הובלה, תחבורת רכבות ומסופי ים
* OJSC Tulachermet
== תחרות ==
המתחרים המקומיים כוללים את קבוצת Evraz וחברת Novolipetsk Steel.
== קישורים חיצוניים ==
* 

* [http://www.metalloinvest.com/en/ מטאלואינווסט (אנגלית)]

== הערות שוליים ==

קטגוריה:מוסקבה: חברות
קטגוריה:קבוצת Mail.Ru
Um em Um Milhão

Um em Um Milhão (באנגלית: , ובעברית: 1 בתוך מיליון)<ref></ref> הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה הרביעי שלו, .<ref name=":0"></ref> השיר יצא לאור ב-23 ביולי 2018, על ידי חברת התקליטים יוניברסל מיוזיק גרופ, כסינגל הראשון מתוך אלבום ההופעה.<ref name=":0" />

עם יציאתו נכנס השיר אל המקום השמיני במצעד השירים שבברזיל.<ref></ref>

== רקע וכתיבה ==
השיר נכתב על ידי ז'ואן מרקוס, ונסיניה PG, היאגו ויניסיוס, ריק מונטיירו ופליפי ארנה, והופק על ידי סימריה וניווארדו פאז.<ref name=":0" /> זהו שיר בסגנון הפופ, המשלב בתוכו גם את סגנון הפופ הלטיני, אשר מאפיינים שירים נוספים מתוך אלבום ההופעה, .<ref name=":0" />

בסמוך לצאתו עלה השיר לרשת הזרמת המדיה ספוטיפיי.<ref name=":1"></ref> השיר צבר שם למעלה מ-15.5 מיליון השמעות.<ref name=":1" />

== וידאו קליפ ==
הווידאו קליפ המלא של השיר הועלה לערוץ היוטיוב הרשמי של סימונה & סימריה ב-29 ביולי 2018, שישה ימים לאחר צאתו כסינגל.<ref name=":2"></ref> לאורכו של הקליפ ניתן לראות את השתיים כשהן לובשות שמלות מהודרות על רקע מסך כחול, ובמקביל מוצגים קטעים שונים מחיי היומיום של זוג מסוים.<ref name=":2" />

נכון לאפריל 2020, מונה הצפיות של הקליפ עומד על למעלה מ-47 מיליון צפיות.<ref name=":2" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי סימונה & סימריה
קטגוריה:שירים בפורטוגזית
Cuz I Love You (שיר)

Cuz I Love You (בעברית: משום שאני אוהבת אותך) הוא סינגל שהוקלט על ידי הזמרת-יוצרת האמריקאית ליזו, מתוך אלבום האולפן השלישי שלה, Cuz I Love You.<ref name=":2"></ref><ref name=":3"></ref><ref name=":4"></ref> השיר יצא לאור ב-28 בינואר 2020, כסינגל השלישי מתוך האלבום.<ref name=":2" /><ref name=":3" /><ref name=":4" />

השיר הגיע למקום ה-35 במצעד השירים הקצביים.<ref></ref>

== רקע וכתיבה ==
על השיר נאמר כי "הוא שיר המכיל בתוכו את סגנון מוזיקת הנשמה, בו ליזו מציגה את היכולות הקוליות שלה".<ref name=":2" /><ref name=":3" /><ref name=":4" /> חלק ממבקרי המוזיקה השוו את הביצוע הקולי של ליזו בשיר לביצועים הקוליים של הזמרת-יוצרת דרלין לאב.<ref name=":3"/> מבחינת לירית, עוסק השיר באישה שנכנסה למערכת יחסים וכל דעותיה בנושא הרומנטיקה השתנו.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-45 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של ליזו ב-14 בפברואר 2019, לפני שיצא כסינגל.<ref name=":1"></ref> הקליפ צולם בשחור-לבן ויצא לכבוד ה-"יום ולנטיין" שחל באותו היום.<ref name=":1" /> בשנת 2020, הוציאה את קליפ המילים הרשמי של השיר.<ref></ref>

נכון לאפריל 2020, מונה הצפיות של הקליפ עומד על למעלה מ-10 מיליון צפיות.<ref name=":1" />

== הופעות ==
ליזו הופיעה עם הסינגל בטקס פרסי הגראמי לשנת 2020 לצד השיר "Truth Hurts".<ref></ref><ref></ref><ref></ref><ref></ref> ב-18 בפברואר 2020, לידו הופיע עם השיר בטקס המוזיקה הבריטית יחד עם עוד שלוש רצועות מתוך האלבום Cuz I Love You. "Good As Hell", "Juice", "Truth Hurts".<ref></ref> גם כן, הופיעה עם השיר בתוכנית של BBC.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!עולם
|14 בפברואר 2019
|הזרמת מוזיקה • הורדה דיגיטלית
| rowspan="3" |אטלנטיק
|style="text-align:center;"|<ref></ref>
|-
! rowspan="2" |ארצות הברית
|28 בינואר 2020
|רדיו להיטים עכשוויים
|style="text-align:center;"|<ref></ref>
|-
|3 בפברואר 2020
|רדיו שירים עכשוויים למבוגרים
|style="text-align:center;"|<ref></ref>
|-
!בריטניה
|7 בפברואר 2020
|רדיו שירים עכשוויים
|האחים וורנר UK
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2020
קטגוריה:שירי ליזו
קטגוריה:שירים באנגלית
קטגוריה:שירים שנכתבו על ידי ליזו
קטגוריה:שירים על בכי
קטגוריה:בלדות נשמה
קטגוריה:סינגלים בהוצאת אטלנטיק רקורדס
רודימנטאל

רודימנטאל (באנגלית: Rudimental) היא להקת דראם נ' בייס בריטית.

== קריירה ==
ב-29 באפריל 2013, הוציאו את אלבום המוזיקה הראשון שלהם, Home.

ב-2 באוקטובר 2015, הוציאו את אלבום המוזיקה השני שלהם, We the Generation.

ב-25 בינואר 2019, הוציאו את אלבום המוזיקה השלישי שלהם, Toast to Our Differences.

ב-9 באוגוסט 2019, הוציאו את המיני-אלבום הראשון שלהם, Distinction.

==דיסקוגרפיה==
===אלבומי אולפן===
* 2013: Home
* 2015: We the Generation
* 2019: Toast to Our Differences
* 2021: Ground Control

===מיני-אלבומים===
* 2019: Distinction

==הופעות==
===סיבובי הופעות===
* 2012–2014: Home Tour

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
|-
!2024
|פרסי המוזיקה הבריטית<ref></ref>
|שיר השנה
|"Dancing Is Healing" <small>(עם שרלוט פלאנק ווייב כימסטרי)</small>
|
|}

== קישורים חיצוניים ==

* 

== הערות שוליים ==

קטגוריה:להקות בריטיות
קטגוריה:זוכי פרס המוזיקה הבריטית
קטגוריה:אמני מוזיקה אלקטרונית בריטים
קטגוריה:רמיקסרים
קטגוריה:להקות שהוקמו בשנת 2010
פוקימון: שובו של מיוטו

פוקימון - שובו של מיוטו (באנגלית: Pokémon: Mewtwo Returns ביפנית: ポケットモンスター ミュウツー! 我ハココニ在リ MEWTWO SAGA), הוא סרט טלוויזיה יפני מסוגת האנימה. את הסרט ביימו קוניהיקו יויאמה ומאסאמיטו הידאקה. זה היה סרט הטלוויזיה המבוסס על הסדרה "פוקימון" המהווה המשך ישיר לסרט "מיוטו מכה שנית".

הסרט שודר בטלוויזיה היפנית ב-17 ביולי 1999, ולאחר מכן עשתה גרסה אנגלית בווידאו באוסטרליה ב-17 באוגוסט 2001, בארצות הברית ובקנדה ב-4 בדצמבר 2001 ובממלכה המאוחדת ב-11 בפברואר 2001. ב-2002 הסרט המדובב לעברית יצא בישראל בקלטות וידאו ו-DVD.

==תקציר העלילה==
הספיישל מתאר את חוויותיו של מיוטו לאחר הסרט – 'מיו נגד מיוטו', ועל החיפוש שלו אחר המקום שלו בעולם. מיוטו עם שאר הפוקימונים המשובטים מוצאים מקלט בקניון פיוריטי, על הר קיינה שמוגדר כאזור מסוכן למחיה. אך פרטיותם לא אורכת ימים כאשר מנהיג צוות רוקט – ג'ובאני, מצליח לאתר את הפוקימון האגדי ולנסות לתפוס אותו. אש קטצ'אם והחבורה נעזרים בלונה קארסון על מנת לחצות את הקניון ומגלים את דבר המזימה של צוות רוקט. מיוטו מנסה להילחם כנגד צוות רוקט אך נתקל במכשול כאשר ג'ובאני מאיים לפגוע בחבריו הפוקימונים ובמקום האקזוטי. כך נוצר מצב שלמיוטו אין אופציה אחרת והוא מסגיר את עצמו לידי צוות רוקט אך אש וחבריו נחלצים לעזרתו ומצילים את היום. בסוף הסרט, מיוטו וחבריו מוצאים את משמעות קיומם ומצליחים לחזור לשגרת חיים על פני כדור הארץ.

== דיבוב ==

{| class="wikitable"
! דמות
! יפנית
! אנגלית
! עברית
|-
| אש קטצ'אם
| ריקה מטסומוטו
| ורוניקה טיילור
| דניאל מגון
|-
| פיקאצ'ו
| colspan="3" style="text-align:center;" | איקואה אוטאני
|-
| מיסטי
| מאיומי איזוקה
| רייצ'ל ליליס
| נעמה אוזן
|-
| טוגפי
| colspan="3" style="text-align:center;" | סאטומי קורוגי
|-
| ברוק
| יוג'י ואדה
| אריק סטיוארט
| מולי בכר
|-
| ג'סי
| מגומי האיאשיבארה
| רייצ'ל ליליס
| מאיה בר שלום
|-
| ג'יימס
| שין איצ'ירו מיקי
| אריק סטיוארט
| גיא נתיב
|-
| מיאו
| אינוקו אינויאמה
| מאדי בלאוסטיין
| ירון מלאכי
|-
| מספר
| יונשו אישיזוקה
| קן גטס
| עמי מנדלמן
|-
| מיוטו
| מאסאצ'יקה איצ'ימורה
| דן גרין
| מיכה אוזין סליאן
|-
| לונה קארסון
| איה היסאקאווה
| איימי ברינבאום
| דון לני גבאי
|-
| קולן קאליקס
| ריקיה קויאמה
| סקוטי ריי
| גלעד קלטר
|-
| ג'ובאני
| הירוטאקה סוזוקי
| אד פול
| גיורא קנת
|-
| דומינו
| קוטונו מיצואישי
| קרי ויליאמס
| ענת שאבי
|}

==קישורים חיצוניים==

*

קטגוריה:סרטי 2000
קטגוריה:סרטי פוקימון
קטגוריה:סרטי אנימה
קטגוריה:סרטי טלוויזיה
קטגוריה:סרטי אנימה מ-2000
הרפתקאות פרנטיש וירוויץ'

הקרנת הבכורה של הסרט. 16 במרץ 2020.
הרפתקאות פרנטיש וירוויץ (בבלארוסית: Авантуры Пранціша Вырвіча; ברוסית: Авантюры Прантиша Вырвича; משווק במדינות המערב בשם Adventure Prentice of Wyrwich) הוא סרט קולנוע בלארוסי בהפקת בלארוספילם מסוגת הדרמה ההיסטורית והפנטזיה. מבוסס על הרומן באותו השם שכתבה הסופרת הבלארוסית לודמילה רובליבסקאיה והוא הסרט ההיסטורי הראשון בהיסטוריה של הקולנוע הבלארוסי. זהו סרט הרפתקאות היסטורי הראשון מאז הקולנוע הסובייטי שמופק בבלארוס. הבמאי אלכסנדר אניסימוב אסף לצורך הצילומים צוות בלארוסי.

בנוסף לסרט קולנוע באורך מלא, הסרט ייצא גם בגרסה מורחבת יותר כמיני-סדרת טלוויזיה באורך 176 דקות, שתשודר בערוץ הראשון של החברה הבלארוסית לרדיו וטלוויזיה.
==עלילה==
אציל צעיר ממשפחה נוצרית אדוקה, פרנטיש וירוויץ', נאלץ לברוח מהמכללה הישועית במינסק, לאחר שנקם את המורה על מות חברו. בדרך, פרנטיש הופך בטעות לבעלים של "נכס" יוצא דופן - רופא, אלכימאי ומדען, שנאלץ להיכנס לשירות בשל חובות שהצטברו. הפגישה הופכת להיות גורלית עבור כולם - האציל הגאה והנואש וירוויץ', הרופא הכריזמטי לדניק וחביבו סלומה רניך מוצאים את עצמם במערבולת של תככים ומזימות שמקורן בכס האיחוד הפולני-ליטאי.

==שחקנים ודמויות==
*איוואן טרוס - פרנטיש וירוויץ'
*גאורגי פטרנקו
*ורוניקה פליאשקביץ'
*סרגיי יורייביץ'
*ויאצ'סלב פאבליוט
*יבגני אניקיי
*ויקטור מנאייב
*סרגיי סאבנקוב
*קונסטנטין מיכאלנקו
*דמיטרי יסנביץ'

==הפקה==
צילומי הסרט נערכו בפברואר 2019.

==קישורים חיצוניים==
* 

* [https://www.kinopoisk.ru/film/1252442/ "הרפתקאות פרנטיש וירוויץ'"] באתר kinopoisk.ru
* [https://www.youtube.com/watch?v=bMV9c0DbhCw קדימון הסרט] באתר יוטיוב 

== הערות שוליים ==

קטגוריה:סרטי 2020
קטגוריה:סרטים בלארוסיים
קטגוריה:סרטים ברוסית
קטגוריה:סרטי פעולה
קטגוריה:סרטי דרמה היסטורית
המסע לעמק החלומות (זיכיון)

המסע לעמק החלומות (באנגלית: The Land Before Time) הוא זיכיון של סרטי אנימציה והרפתקאות אמריקאית על דינוזאורים שהופק בידי סרטי יוניברסל. זיכיון זה החל בסרט "המסע לעמק החלומות" משנת 1988, בבימויו של דון בלות' ובהפקת הבמאים סטיבן שפילברג וג'ורג' לוקאס, שהכניס 84.4 מיליון דולר.

לאחר סרט זה נוספו עוד 13 סרטי וידאו ו-DVD (מרביתם יצאו בשנים עוקבות, כשהאחרון יצא בשנת 2016) וכן סדרת טלוויזיה תחת אותו שם מ-2007, אך ללא מעורבותם של בלות', שפילברג או לוקאס. כמו כן יצאו לפחות 14 משחקי מחשב של הזיכיון.

עלילת הזיכיון מתארת את קורותיהם של האפטוזאורוס הצעיר ליליפוט החובר לארבעה דינוזאורים ויצורים נוספים צעירים (טריצרטופס, זאורולופוס, פטרנודון וסטגוזאורוס), אשר נודדים בעת בצורת קשה לעבר נווה מדבר בעידן המזוזואיקון. לאורך הסדרה הם נתקלים בהרפתקאות שונות, מהימלטות מטורפים שונים, פלישת חייזרים ועד לליקוי חמה.

==הזיכיון==
===סרטי הזיכיון===
* המסע לעמק החלומות - הסרט הראשון מ-1988 שבוים בידי דון בלות' והופק בידי סטיבן שפילברג וג'ורג' לוקאס.
* המסע לעמק החלומות 2: הרפתקה בעמק הגדול - הסרט השני מ-1994 שבוים בידי רוי אלן סמית'.
* המסע לעמק החלומות 3: עת לחברות גדולה - הסרט השלישי מ-1995 שבוים בידי רוי אלן סמית'.
* המסע לעמק החלומות 4: מסע אל תוך הערפל - הסרט הרביעי מ-1996 שבוים בידי רוי אלן סמית'.
* המסע לעמק החלומות 5: האי המסתורי - הסרט החמישי מ-1997 שבוים בידי צ'ארלס גרוסוונור.
* המסע לעמק החלומות 6: הסוד שאסור לספר - הסרט השישי מ-1998 שבוים בידי צ'ארלס גרוסוונור.
* המסע לעמק החלומות 7: אבן האש הקרה - הסרט השביעי מ-2000 שבוים בידי צ'ארלס גרוסוונור.
* המסע לעמק החלומות 8: הכפור הגדול - הסרט השמיני מ-2001 שבוים בידי צ'ארלס גרוסוונור.
* המסע לעמק החלומות 9: המסע למים הגדולים - הסרט התשיעי מ-2002 שבוים בידי צ'ארלס גרוסוונור.
* המסע לעמק החלומות 10: הנדידה הגדולה - הסרט העשירי מ-2003 שבוים בידי צ'ארלס גרוסוונור.
* המסע לעמק החלומות 11: הפלישה של טיניזאורוס - הסרט האחד עשר מ-2004 שבוים בידי צ'ארלס גרוסוונור.
* המסע לעמק החלומות 12: יום המעופפים הגדול - הסרט השנים עשר מ-2006 שבוים בידי צ'ארלס גרוסוונור.
* המסע לעמק החלומות 13: חוכמת החברים - הסרט השלושה עשר מ-2007 שבוים בידי ג'יימי מיטשל ובידי צ'ארלס גרוסוונור (כבמאי משנה).
* המסע לעמק החלומות 14: מסע האמיצים - הסרט הארבעה עשר והאחרון שיצא בשנת 2016 ובוים בידי דייוויס דוי.

===סדרת טלוויזיה===
*המסע לעמק החלומות - סדרת טלוויזיה קנדית שיצאה בערוץ YTV הקנדי. הסדרה שודרה החל מ-5 בינואר 2007, מעט לאחר יציאת הסרט ה-12 והסתיימה לאחר 26 פרקים. העלילה שלה חלה לפני הסרט ה-13. בארצות הברית שודרה הסדרה בערוץ Cartoon Network, החל מ-5 במרץ 2007 עד 21 בינואר 2008. כמו כן יצא מארז DVD של הסדרה.

==קישורים חיצוניים==

* [https://www.youtube.com/channel/UCGTPGtMd8ydRNsTcKaDwF1w|אתר המסע לעמק החלומות ביוטיוב] 
*
קטגוריה:סרטי דינוזאורים
קטגוריה:זיכיונות: סרטים וסדרות
קטגוריה:סדרות סרטי אנימציה
קטגוריה:סרטי אנימציה של אולפני יוניברסל
I Dare You

"I Dare You" (בתרגום חופשי לעברית: "אני מאתגרת אותך"; בגרסה העברית: "בוא נראה") הוא סינגל שהוקלט על ידי הזמרת האמריקאית קלי קלרקסון. השיר יצא לאור ב-16 באפריל 2020, כסינגל שלא מתוך אלבום, על ידי חברת התקליטים אטלנטיק רקורדס. הסינגל עצמו כולל בתוכו דואטים של קלרקסון יחד עם אמנים שונים בשפות שונות — הזמרת הצרפתית זאז (צרפתית), הזמרת הקנדית-מרוקאית פאוזיה (ערבית), הזמר הספרדי בלאס קנטו (ספרדית), הצמד המוזיקלי הגרמני גלספרלינספיל (גרמנית), והזמרת הישראלית מאיה בוסקילה (עברית).

== רקע וכתיבה ==
השיר נכתב על ידי ג'סי שטקין, ג'ף גיטלמן, לאורה ולץ, נטלי המבי, בן וסט והופק על ידי שטקין וגיטלמן. בפברואר 2020, במונולוג הפתיחה של קלרקסון בפרק מתוך תוכנית האירוח שלה הנושאת את שמה, חשפה קלרקסון את תוכניתה להוציא את השיר.<ref></ref> במרץ 2020 הודיעה הזמרת הישראלית מאיה בוסקילה כי הוזמנה על ידי חברת התקליטים וורנר מיוזיק גרופ להקליט את השיר כדואט עם קלרקסון כחלק מההוצאה הכוללת אמני הקלטות מובחרים מכל העולם, שכוללת בין השאר הזמרת הצרפתית זאז, הזמרת הקנדית-מרוקאית פאוזיה, הזמר הספרדי בלאס קנטו, והצמד המוזיקלי הגרמני גלספרלינספיל. הסינגל היה אמור לצאת במקור ב-24 במרץ 2020, אך נדחתה יציאתו בעקבות מגפת הקורונה. ב-3 באפריל, הודיעה קלרקסון באופן רשמי על תאריך יציאתו של השיר, 16 באפריל.<ref></ref>

== רשימת השמעה ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
| rowspan="2" |16 באפריל 2020
| rowspan="1" |הזרמת מוזיקה • הורדה דיגיטלית
| אטלנטיק רקורדס
|<ref></ref>
|-
!ישראל
|הורדה דיגיטלית
|לב גרופ מדיה
|<ref></ref>
|-
!ארצות הברית
|20 באפריל 2020
|רדיו השירים העכשוויים
|אטלנטיק רקורדס • אלקטרה
|<ref></ref>
|-
!עולם
|15 במאי 2020
|רמיקס
|אטלנטיק רקורדס • ביג ביט רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קלי קלרקסון
קטגוריה:שירי מאיה בוסקילה
קטגוריה:שירים באנגלית
קטגוריה:שירים בגרמנית
קטגוריה:שירים בספרדית
קטגוריה:שירים בערבית
קטגוריה:שירים בצרפתית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי נעם חורב
קטגוריה:שירים שהופקו על ידי ג'סי שטקין
קטגוריה:שירי אהבה
קטגוריה:שירי אהבה בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אלקטרה רקורדס
קטגוריה:סינגלים בהוצאת לב גרופ מדיה
Cold Fact

Cold Fact הוא אלבום האולפן הראשון (מתוך שניים) של סיקסטו רודריגז שיצא בארצות הברית במרץ 1970. האלבום היה לכישלון מהדהד בארצות הברית, דבר שהוביל לפיטורו של רודריגז מחברת התקליטים שלו בסופו של דבר, אך בדרום אפריקה, ללא ידיעתו של רודריגז, האלבום היה להצלחה כבירה ומכר למעלה ממיליון עותקים. האלבום הופק על ידי דניס קופיי והוקלט בספטמבר - אוגוסט 1969. זהו אלבום פולק רוק ופולק פסיכדלי.

== רקע ==
את הפופולריות שלו החל רודריגז לצבור בפאבים מקומיים בדטרויט. הוא הופיע לרוב מול מהגרים נוספים ממקסיקו, אך עקב עליית הפופולריות המקומית שלו הגיעו גם אנשי מוזיקה אחרים לצפות בהופעותיו. בשנת 1967 הוציא את הסינגל הראשון שלו, "I'll Slip Away" שיצא על ידי חברת אימפקט רקורדס. הסינגל, על אף שלא היה להצלחה וכמעט שלא נמכר (רודריגז טען מאוחר יותר כי הכישלון המסחרי שלו בארצות הברית הוא תוצאה של גזענות כלפי מהגרים) הגיע לידיהם של חברת ההקלטות סאסקס רקורדס, שהתלהבו מכישרונו הייחודי של רודריגז, והחליטו להפיק לו אלבום. 

האלבום הוקלט בצורת סשנים בין אוגוסט לספטמבר 1969, כשלבסוף יצא בצורת תקליט במרץ 1970. האלבום היה כישלון חרוץ עם יציאתו לאור בארצות הברית, כאשר כמעט שלא נמכרו עותקים שלו במישיגן, ובטח שלא בארצות הברית כולה. אלא שעל פי סרט המחקר "מחפשים את שוגרמן" שיצא בשנת 2012 העוקב אחר סיפורו שלא ייאמן של רודריגז, השמועה הרווחת היא שאחת בבנות הדוד של מפיק האלבום, דניס קופיי, עלתה על טיסה לדרום אפריקה יחד עם בן זוגה והביאה איתה עותק של האלבום. העותק אבד בדרום אפריקה והתגלגל לידיו של תושב חובב מוזיקה, אשר שמע את המסרים בשיריו של רודריגז שתומכים בשוויון זכויות בין לבנים, שחורים וצבעוניים, וידע כי אם ישלח את העותק לחברת הרדיו המשטרה תברור אותו בשל מסריו הליברליים ותגנוז אותו, ולכן החליט להפיץ אותו באופן לא חוקי. 

האלבום הפך ללהיט בדרום אפריקה ו"התפשט" ברחבי המדינה במהירות מדהימה. מכיוון שכל העותקים שנמכרו בעצם נצרבו במקור באופן לא חוקי מאותו עותק, המכירות של האלבום עברו מיד ליד, ורודריגז או חברת התקליטים שלו לא ראו אפילו דולר יחיד מכל המכירות. האלבום היה פופולרי כל כך בדרום אפריקה שהערכות מאוחרות מעידות על כך שהאלבום נפוץ בדרום אפריקה כמו אלבומי הביטלס בבריטניה. רק בשנת 2012, לאחר שהסרט "מחפשים את שוגרמן" חשף את הסיפור של רודריגז, הוא קיבל חלק מועט מאוד מהרווחים שהגיעו לו.

== רשימת רצועות ==

== מורשת ==

* הסרט מחפשים את שוגרמן העוסק בסיפורו של רודריגז משתמש בשירי האלבום כפסקול לסרט. השיר המפורסם ביותר של רודריגז, "שוגרמן", הוא השיר הפותח באלבום והוא גם שמו של הסרט.
* בשנת 2001 ביצע המוזיקאי והשחקן האמריקאי נאז גרסת כיסוי לשיר הפותח, "Sugar Man".
* בשנת 2014 המוזיקאי ומפיק המוזיקה האלקטרונית הצרפתי טריסטן קזארה ביצע גרסת כיסוי לשיר "Hate Street Dialogs".

== ראו גם ==

* סיקסטו רודריגז

== קישורים חיצוניים ==

# [https://www.youtube.com/watch?v=FgCq_JPh1Q8 הסרט המלא "מחפשים את שוגרמן" ביוטיוב]
מרק שטיינר

מרק (מרדכי) שטיינר (באנגלית: Mark Steiner; 6 במאי 1942 – 6 באפריל 2020) היה פרופסור במחלקה לפילוסופיה באוניברסיטה העברית בירושלים, התמחה בפילוסופיה של המדע ובפרט בפילוסופיה של המתמטיקה.

== ביוגרפיה ==
שטיינר למד את תאריו הראשונים באוניברסיטת אוקספורד ובאוניברסיטת קולומביה, וקיבל תואר דוקטור מאוניברסיטת פרינסטון בשנת 1972. לאחר מכן שימש כמרצה בכיר באוניברסיטת קולומביה ובשנת 1977 החל לשמש כמרצה בכיר באוניברסיטה העברית. שש שנים לאחר מכן התמנה לפרופסור חבר, ובשנת 1998 מונה לפרופסור מן המניין.

במהלך התפרצות נגיף הקורונה בישראל נדבק שטיינר בנגיף הקורנה ונפטר ב-6 באפריל מסיבוכי המחלה במרכז הרפואי שערי צדק בגיל 77.

== משפחה ==
אחיו של שטיינר, ריצ'רד שטיינר , הוא פרופסור ללשונות שמיות בישיבה יוניברסיטי.

== פעילות אקדמית ==
שטיינר היה עורך של כתב העת "עיון". בשנת 2012, לכבוד הגיעו לגיל 70, יצא לאור לכבודו גיליון מיוחד של "עיון" שכותרתו "Mathematical knowledge and its applications : in honor of Mark Steiner", בעריכתם של ימימה בן-מנחם, ליאו קורי וקרל פוזי.

ערך וכתב מבוא להוצאה בעברית של "מסכת על טבע האדם" מאת דייוויד יום. ידוע בשל ספרו "The Applicability of Mathematics as a Philosophical Problem", שבו ניסה להסביר את התועלת ההיסטורית שבשימוש במתמטיקה בתחום הפיזיקה, כמעין המשך למאמרו המפורסם של יוג'ין ויגנר "The Unreasonable Effectiveness of Mathematics in the Natural Sciences". שטיינר חיבר גם את הספר "Mathematical Knowledge".

==ספריו==
<div class="mw-content-ltr">
* Mathematical knowledge, Cornell University Press, 1975
* The Applicability of Mathematics as a Philosophical Problem, Harvard University Press, 1998
</div>

==קישורים חיצוניים==

* [https://philpapers.org/s/mark%20steiner Works by Mark Steiner], PhilPapers

==הערות שוליים==

קטגוריה:סגל האוניברסיטה העברית בירושלים: פילוסופיה
קטגוריה:בוגרי אוניברסיטת אוקספורד
קטגוריה:בוגרי אוניברסיטת קולומביה
קטגוריה:בעלי תואר דוקטור מאוניברסיטת פרינסטון
קטגוריה:ישראלים שנולדו ב-1942
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2020
אדריאן הסלר

אדריאן הסלר (בגרמנית: Adrian Hasler; נולד ב-11 בפברואר 1964) הוא פוליטיקאי וכלכלן מליכטנשטיין, שכיהן בין השנים 2013–2021 כראש ממשלת ליכטנשטיין ועמד בעבר בראש כוחות המשטרה הלאומית של ליכטנשטיין.

== ביוגרפיה ==
נולד בעיר ואדוץ שבליכטנשטיין. למד בבית הספר התיכון בואדוץ, אותו סיים ב-1984. למד מנהל עסקים עם התמחות בפיננסים והנהלת חשבונות באוניברסיטת סנט גאלן שבשווייץ, שם סיים את לימודיו האקדמיים ב-1991. מאוחר יותר כיהן כראש השליטה באורגן "Thin Films of Balzers AG". מ-1996 עד 2004 כיהן כראש קבוצת הפיננסים וכסגן מנהל של "Verwaltungs- und Privat-Bank" בואדוץ, עיר הולדתו.

הוא נבחר לפרלמנט של ליכטנשטיין ב-2001 כנציג של מפלגת האזרחים הפרוגרסיבית (FBP). במרץ 2004 הוא פרש מתפקידו כחבר פרלמנט והפך לראש כוחות המשטרה הלאומית של ליכטנשטיין. ב-1 באפריל 2004 הוא החליף כאמור את הראש הקודם של כוחות המשטרה הלאומית, מרטין מייר.

ב-2012 הוא נבחר כנציג מפלגת האזרחים הפרוגרסיבית לראשות הממשלה בבחירות 2013 במדינה. בבחירות אלו ניצחה המפלגה והסלר מונה לראש ממשלת ליכטנשטיין. הוא נכנס לתפקידו ב-27 במרץ 2013. כראש ממשלה הוא כיהן בנוסף כשר לענייני ממשלה כלליים וכשר האוצר. לקראת הבחירות שנערכו בפברואר 2021 הודיע כי לא יתמודד לכהונה נוספת כראש ממשלה.<ref></ref> לאחר השבעת הממשלה החדשה ב-25 במרץ פרש מתפקידו והוחלף על ידי מי שהיה בעבר סגן ראש הממשלה וחבר הממשלה, דניאל ריש.<ref></ref>

נשוי לגודרון אלקוח מ-28 במאי 2003 ולהם שני בנים.

== קישורים חיצוניים ==

== הערות שוליים ==

קטגוריה:כלכלנים
קטגוריה:ראשי ממשלת ליכטנשטיין
קטגוריה:ילידי 1964
B-Fresh

B-Fresh (לעיתים נכתב בעברית: בי פרש) היא רשת בנלאומית של חנויות ודוכני משקאות. הרשת מגישה תה בועות, שייקים, יוגורט וקעריות סמודי. 

נכון ליוני 2024, הרשת מונה 105 סניפים בפריסה עולמית במדינות ארצות הברית, לונדון, ישראל ובקרוב בדובאי וקפריסין. 

תפריט הרשת מורכב ממגוון של משקאות מקטגוריות שונות, עם פירות וירקות ושילוב של סופר פוד, פניני טפיוקה וכדורי פרי בבישול מולקולרי. בנוסף נמכרות ארוחות אסאי עם תוספות לבחירה (גרנולה, פרי העונה, טפיוקה וכדורי פרי) וחטיפים. הרשת מוכרת מהדורות עונתיות של משקאות.

== קישורים חיצוניים ==
* 
* 
* [https://www.instagram.com/bfreshisrael/?hl=he אינסטגרם]
* [https://www.tiktok.com/@bfreshisrael טיקטוק]

== הערות שוליים ==

2020 04
קטגוריה:מיצים
קטגוריה:חברות מזון ישראליות
קטגוריה:ישראל: חברות שהוקמו ב-2015
חימום קולי

חימום קולי הוא חימום שמטרתו להכין לפעילות של דיבור או זמרה, ומבוצע בעיקר על ידי זמרים, שחקנים, שדרני רדיו וספורט וכדומה. לחימום קולי השפעה סובייקטיבית, אולם השפעותיו הפיזיולוגיות עלומות ולא ברור אם הוא מצמצם את הסיכון לפציעה.

חימום קולי כולל מהלכים מוזיקליים המבוצעים באמצעות הקול, דוגמת גליסנדו, ארפג'ו, ווקאליזה, סולמות כרומטיים, מסה די ווקה ועוד. בנוסף, נהוג למתוח את שרירי הראש, הצוואר והכתפיים ולבצע תרגילי נשימה.

ישנו חוסר בהירות מחקרית בנוגע להשפעותיו של החימום הקולי. חימום השרירים בבית הקול השולטים בשפתות הקול מייצר השפעה זהה לחימום כל שריר אחר, אולם ההשפעות הפיזיולוגיות על מיתרי הקול והאקוסטיות אינן ברורות והמחקר אודותיהן דל.

== לקריאה נוספת ==

== הערות שוליים ==

קטגוריה:זמרה
באבי יאר (סרט, 2003)

באבי יאר (הידוע גם בשם Babij Jar במקור) הוא סרט בלארוסי משנת 2003 בבימויו של ג'ף קאנו ובכיכובו של מיכאל דגן.<ref></ref> הסרט צולם באירופה והופץ באופן מוגבל.

== עלילה ==
הסרט מגולל את הרציחות ההמוניות בספטמבר 1941 של אלפי יהודים, סובייטים שבויים, קומוניסטים, צוענים ואזרחים אחרים שנטבחו על ידי האיינזצגרופן, עוצבות המבצע של גרמניה הנאצית. הסרט מתאר באופן גרפי את משתפי הפעולה האוקראיניים ואת ביצוע הרצח בקייב (בירת אוקראינה).<ref>[http://www.jpost.com/Jerusalem-Report/Jewish-World/A-Museum-for-Babi-Yar A Museum for Babi Yar], The Jerusalem Post (23 October 2011)</ref>

== ראו גם ==
* באבי יאר 
== קישורים חיצוניים ==

== הערות שוליים ==

קטגוריה:סרטים על השואה
קטגוריה:סרטי 2003
קטגוריה:סרטים באנגלית
קטגוריה:סרטים בלארוסיים
קטגוריה:קייב בקולנוע
קטגוריה:איינזצגרופן
קטגוריה:זיכרון שואת יהודי אוקראינה
קו הדנייפר

קו הדנייפר (בבלארוסית: Дняпроўскі рубеж) הוא סרט מלחמה בלארוסי בבימויו של דניס סקבורצוב משנת 2009. תקציב הסרט היה כשישה מיליון דולר, מה שהופך אותו לסרט היקר ביותר בתולדות בלארוס העצמאית. 

== עלילה ==
הבסיס לסרט היה ההגנה ההרואית של מוהילב, מה שמכונה קו הדנייפר - אירוע היסטורי אמיתי, כאשר כוחותיהם של אזרחים וחיילי הצבא האדום מנעו מתקפת אויב למשך שלושה שבועות. המפקד שמבין את המצב האבוד בו נפלו מגיני קו הדנייפר עושה כל מאמץ לרסן את המתקפה הגרמנית. האחות זויה סינצובה מאוהבת בו.
== שחקנים ודמויות ==

== קישורים חיצוניים ==

קטגוריה:סרטי מלחמת העולם השנייה
קטגוריה:סרטים בלארוסיים
קטגוריה:סרטי 2009
מסגרת עם מלכת שבא ותרנגול הבר

מסגרת עם מלכת שבא ותרנגול הבר היא מסגרת שנוצרה בבצלאל, בית מדרש לאמנות ולמלאכות-אמנות על פי עיצוב של זאב רבן.
==תיאור==
המסגרת נעשתה בטכניקה של מקשה במחלקת המקשה של "בצלאל" או באחת מן הקבוצות, כגון "נצן" או "שרא"ר", שעסקו בטכניקה זו במסגרת בית הספר. נושא העיטור שאוב מ"ספר האגדה" שערכו חיים נחמן ביאליק ויהושע חנא רבניצקי. על פי האגדה, מלכת שבא קורעת את בגדיה מעליה בשל פחד ותרנגול הבר מגיע אליה כשהוא נושא איגרת משלמה המלך. בחלקה התחתון של המסגרת מופיעה דמותה של מלכת שבא. היא מתוארת שוכבת בחצרה ולובשת בגדים תחתונים. משני צידי התיאור מופיעים עציצים גדולים. ברקע, מעבר לגדר הארמון, מופיע תיאור של עיר. בחלקה העליון של המסגרת מופיע תיאור של שתי ציפורים, הדומות בעיצובן לפסיון או טווס. רבן מחבר בין שני חלקי המסגרת באמצעות זנב הציפור ובאמצעות עץ תמר גדול.

רבן עסק בדמותה של מלכת שבא מספר פעמים. מלבד מסגרת זו יצר רבן סדרה של איורים ובהן דמותה של מלכת שבא, שהוצגו בשנת 1922 בתערוכה של "אגודת אמנים עברית". העיצוב שימש ליצירת מספר לא ידוע של מסגרות, בפליז או בכסף. אחת מן המסגרת בעיצוב זה, שמקורה באוסף יצחק אינהורן, הוצגה בתערוכה "בצלאל של שץ" (1982) שהתקיימה במוזיאון ישראל.

==הערות שוליים==

קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:תבליטים
קטגוריה:פיסול ישראלי
כומתת הארגמן (סרט)

כומתת הארגמן הוא סרט פעולה בלארוסי שהופק על ידי חברת הסרטים בלארוספילם, המספר על חיי היומיום של חיילי הכוחות המיוחדים. הקרנת הבכורה התקיימה ב-1 בינואר 2008. 

== עלילה ==
הסרט מביא את סיפוריהם של אנשים מכמה דורות של כוחות מיוחדים: סגן אלוף מנוסה בשם פאבלוב, שמנה פעולות רבות ומוצלחות; סרן קוצ'קוב, שלא משאיר את הרצון להתכבד ללבוש את כומתת הכוחות המיוחדים, למרות כישלונות חוזרים ונשנים במבחני ההסמכה, וכן טוראי קופריאנוב, שאביו, הסגן הבכיר קופריאנוב (שבניהולו שירת גם פאבלוב), מת בנסיבות מעורפלות באפגניסטן ועבורם השירות בכוחות מיוחדים הופך להתחלה של שלב רציני בחיים: עם עזיבת הכוחות המיוחדים יודע המגויס מהי אחווה, עזרה הדדית, אומץ לב וכבוד. 

המורכבות המוגברת של משנתו של קורס הלוחם הצעיר מחמירה בשל מצב אישי קשה: מסתבר שקוצ'קוב וקופריאנוב מתמודדים עם הסידור המיוחד של הסטודנטית נסטיה היפה. עם זאת, במקרה, הגיבורים נקלעים למצב מסוכן מאוד ומאיים על מוות לא רק של עצמם, אלא גם להרבה אנשים אחרים: נסטיה וחבריה הולכים להירגע בטבע, אך המקום בו בחרו מתגלה כמוקד לפיגוע מתוכנן. ההתנגשות עם המחבלים הופכת קטלנית עבור חבריה של נסטיה, שנרצחים בדם קר על ידי המחבלים, והנערה עצמה, יחד עם קופריאנוב וקוצ'טקוב, נופלים לידי פושעים. בסכנת חיים, במצב חסר סיכוי, שני הגיבורים צריכים להציל לא רק את אותה, אלא גם את חיי אחרים... 

== שחקנים ודמויות ==

== קישורים חיצוניים ==

* [https://web.archive.org/web/20101226090540/http://www.belarusfilm.by/studio/projects/193/ דף הסרט באתר של חברת הסרטים Belarusfilm] 
קטגוריה:סרטים ברוסית
קטגוריה:סרטי 2007
קטגוריה:סרטי פעולה
קטגוריה:סרטים בלארוסיים
מגיהנום לגיהנום

מגיהנום לגיהנום (בבלארוסית: З пекла ў пекла) הוא סרט דרמה בלארוסי משנת 1997 על פוגרום קיילצה בבימויו של דמיטרי אסטרחן.<ref name="ReimerReimer2012"></ref><ref name="Baron2005"></ref> הסרט נבחר כנציג בלארוס לסרט הזר הטוב ביותר בטקס פרסי האוסקר ה-69, אך לא התקבל כמועמד.<ref>Margaret Herrick Library, Academy of Motion Picture Arts and Sciences</ref><ref name="69thSubmissions"></ref> 
== עלילה ==
בשנת 1941 כובשים הנאצים את העיר הפולנית קיילצה. הדמות הראשית, לפני שנשלחה למחנה ריכוז, מעניקה את בתה למשפחה פולנית שילדה מת לאחרונה. כאשר חלפה המלחמה, האסירה לשעבר חוזרת לעיר הולדתה ורוצה שבתה תחזור, אך הילדה גדלה בלי לדעת מי היו הוריה האמיתיים. סתירות פנימיות וחוויות רוחניות עמוקות מעמידות את הגיבורים במצב אכזרי של בחירה. 

== שחקנים ודמויות ==
* ולריה ויילבה בתפקיד פלה 
* אניה קלינג בתפקיד הלנה גולדה 
* גנאדי סוויר בתפקיד הנריק גולדה 
* אלה קליוקה בתפקיד אנה סיקורסקה 
* גנאדי נזארוב בתפקיד אנדז'יי סיקורסקי 
* ולדימיר קבאלין בתפקיד בשנאק 

== קישורים חיצוניים ==

== הערות שוליים ==

קטגוריה:סרטים על השואה
קטגוריה:סרטים ביידיש
קטגוריה:סרטים ברוסית
קטגוריה:סרטים בגרמנית
קטגוריה:סרטים בלארוסיים
קטגוריה:סרטי 1997
קטגוריה:זיכרון שואת יהודי פולין
טבח (סרט, 2010)

טֶבַח הוא סרט עלילתי בלארוסי בבימויו של אנדריי קודיננקו. זהו סרט האימה הבלארוסי הראשון.

עלילת הסרט מתרחשת על אדמות בלארוס בשנות ה-60 של המאה ה-19, לאחר הדיכוי האכזרי של מרד קונסטנטין קלינובסקי בשנים 1863–1864. התסריט מבוסס על הרומן "לוקיס" מאת פרוספר מרימה על דוב זאב ומוטיבים של אגדות בלארוסיות ישנות. מרבית הסרט צולם בארמון סביטאפולק-צ'טרוורטינסקי ובמתחם הפארק בכפר ז'לודק (במחוז שצ'וצ'ינסקי, מחוז הורדנה).
== עלילה ==
בשנות השישים של המאה ה-19 בבלארוס (בשטח הצפון-מערבי של האימפריה הרוסית), דוכאה באכזריות התקוממות לאומית. נוצרת אווירה של פחד ויגון, אחוזות אבות מועברות לבעלים החדשים.

ניקולאי קזנצב, צעיר שמתכוון ללמוד אמנות יפה באיטליה, מגיע לאחוזתו המסתורית של הרוזן ולדימיר פזורקביץ', עם משרתו גרישקה. אך אין לו אמצעים, הוא מחליט לנסות להמר. מטרת ההרפתקה למכור ספרים ישנים ולטייל באיטליה, ללמוד אמנות יפה. לאחר שהציג את עצמו כפרופסור, קזנצב מעמיד פנים שהוא לומד את הספרייה הנרחבת של הרוזן, ובאותה עת הוא מצליח להתקרב לכלתו של פזורקביץ', אנה היפה, ויש לו רגשות רציניים כלפיה.

עם זאת, האירועים המוזרים המתרחשים באחוזה גורמים לאורח לחוות אירוע מיסטי ונורא, והוא הופך להיות עד ומשתתף בטרגדיה שמתרחשת לאחר הגעתו של רוכש האחוזה, הגנרל בלוזרסקי. התושבים המקומיים חוששים מאוד מהגנרל והם מתפללים לדוב שיציל אותם. ברם, הרוזן מנסה לשבור את הקשר העתיק בין כדור הארץ לבין תמצית החיה, הדוב שאליו הם מתפללים. האהבה לשכנה אנה מובילה אותו להחלטה למכור את האחוזה ולעזוב איתה ממקומות אלה. הרוזן רק רוצה דבר אחד - להפוך לגבר כדי להיות עם אנה.
== שחקנים ודמויות ==

== קישורים חיצוניים ==

קטגוריה:סרטי אימה
קטגוריה:סרטים בלארוסיים
קטגוריה:סרטי 2010
חלב (צבע)

דוגמות לצבע חלב
הצבע חלב הוא צבע מים לא רעיל. ניתן ליצור אותו באמצעות שילוב של חלב וליים, בדרך כלל עם פיגמנטים שמוכנסים לצבע. במקרים אחרים מעורבב בוראקס עם הקזאין של החלב על מנת להפוך את הקזאין לחומר משמר.

השימוש בחלב לצביעה קיים מזה אלפי שנים. הוא עשוי מרכיבים טבעיים והוא בטוח ולא רעיל. עם זאת, מכיוון שצבעים על בסיס שמן וצבעי אקריליק מיוצרים בתקופה המודרנית בכמויות גדולות, מחירם יכול להיות נמוך יותר בהשוואה לעלות הצביעה בחלב, שלרוב מיוצר ונמכר בכמויות קטנות. מכשול נוסף לשימוש בו הוא שהוא לא מעורבב מראש. הצבע נמכר לרוב על בצורת אבקה, בשילוב קזאין וסיד. לאחר הוספת מים, הסיד מתערבב עם הקזאין, ויוצר צבע עמיד שניתן להשתמש בו רק על משטחים נקבוביים.

לפני המצאת האקריליק, רוב צבעי הבית יוצרו מקזאין. ישנו מספר גדול של מסמכי ייצור שמתווים את ייצור החלב כצבע בקנה מידה תעשייתי.

צבע חלב המורכב משילוב של בוראקס יכול להשתמר במשך שישה חודשים או יותר אם הוא אטום כדי לשמור על הלחות. אולם, עם הזמן, השילוב יתפרק.

== ראו גם ==
* קזאין
* צבע שמן

== הערות שוליים ==

קטגוריה:חלב
קטגוריה:צבעים
אנסטסיה סלוצקאיה (סרט)

אנסטסיה סלוצקאיה (בבלארוסית: Анастасія Слуцкая, בפרסומים מסוימים נקרא הנסיכה סלוצקאיה<ref>[https://www.golddisk.ru/goods/2736.html Княгиня Слуцкая (DVD) — купить фильм на DVD с доставкой. GoldDisk — Интернет-магазин Лицензионных DVD]</ref><ref>[http://www.vorobey.com/blog/recenziya-na-film-knyaginya-sluckaya/ Рецензия на фильм «Княгиня Слуцкая» | Новости кино и мультфильмов — блог Синего Воробья]</ref>) הוא סרט דרמה היסטורית משנת 2003, בהפקת חברת בלארוספילם.

== עלילה ==
תחילת המאה השש עשרה. האדמות הבלארוסיות העשירות המהוות חלק מהדוכסות הגדולה של ליטא, ממוקמות בצומת דרכי סחר ומותקפות על ידי טטארים. עם פשיטות מהירות, פרשי חאנות קרים מגיעים לכל הערים בבלארוס ללא יוצא מן הכלל. הכובשים הסתערו על המצודה, שדדו, גנבו את האוכלוסייה לעבדות והותירו אחריהם אפר.

בדרך, כוחות הטטרים של קרים, בין הבודדים שטרם הובסו, מרימים את החוליה האמיצה ותושבי העיר סלוצק, אשר הגנתם לאחר מות בעלה הנסיך סמיון אוללקוביץ' (1505) מונהגים כעת על ידי הנסיכה אנסטסיה סלוצקאיה.

== שחקנים ודמויות ==

==קישורים חיצוניים==

== הערות שוליים ==

קטגוריה:סרטי דרמה
קטגוריה:סרטים המבוססים על סיפור אמיתי
קטגוריה:סרטי הרפתקאות
קטגוריה:סרטים ביוגרפיים
קטגוריה:סרטי דרמה היסטורית
קטגוריה:סרטי 2003
קטגוריה:סרטים בלארוסיים
קטגוריה:פמיניזם בקולנוע
ציאלינגוזאורוס

איור של פרטי ציאלינגוזאורוס לצד [[ממנצ'יזאורוס.]]
ציאלינגוזאורוס (שם מדעי: Chialingosaurus) הוא סוג של דינוזאור ממשפחת סטגוזאוריים, שחי במשך היורה העליון שלפני 160 מיליון שנה באסיה. המאובנים שלו התגלו בתצורת ששימיאו שבסצ'ואן שבסין. הוא תואר בידי החוקר יאנג ג'ונגג'יין ונקרא על שם הנהר ג'יאלינג (המכונה "Chialing River") שהוא יובל של הנהר יאנגצה הגדול. הסוג הוגדר ב-1959 ונכלל בו מין יחיד - Chialingosaurus kuani. מין נוסף - Chialingosaurus guangyuanensis הוכרז כטקסון מוטל בספק. סטגוזאור זה דמה בצורתו לקנטרוזאורוס, וכמה מהחוקרים הכלילו אותו באותו הסוג, אך מבנה הלוחיות ועצמות הזנב עזרו להכלילו כסוג נפרד לבסוף.

סוג זה הוא אחד מהמוקדמים שבסטגוזאורים, כשישנם חוקרים שסוברים שהוא שייך למשפחה דומה, אך לבסוף הניחו שהוא קרוב מספיק לשאר הסטגוזאוריים. כמותם היה זה יצור אוכל צמחים שניזון בעיקר מציקסיים ומשרכים למורדות הנהרות הקדומים. בדומה לקנטרוזאורוס היו לו זיזים בולטים מעל כתפיו שנועדו להגנה.

על פי הממצאים החלקיים שנמצאו (לשרידים המקוריים חסרה הגולגולת, אך היא נמצאה בשרידים מאוחרים יותר מהאזור) הגיע הסטגוזאור לאורך 4 מטרים, והיה בעל שורות לוחיות משולשות כשעל הגב התחתון והזנב בלטו בעיקר זיזי עצם מחודדים. הזנב הסתיים בדוקרים ארוכים, איתם הוא היה יכול לפגוע קשה בטורפים אפשריים כמו היאנגצ'ואנוזאורוס והסינרפטור.

==קישורים חיצוניים==

קטגוריה:סטגוזאוריים
קטגוריה:דינוזאורים שחיו ביורה עליון באסיה
קטגוריה:טקסונים שתוארו בידי יאנג ג'ונגג'יין
קטגוריה:מאובני טקסונים שתוארו ב-1959
פרנתודון

פרנתודון (שם מדעי: Paranthodon) הוא סוג של דינוזאור ממשפחת הסטגוזאוריים שחי באפריקה. בניגוד למרבית הסטגוזאורים הוא חי בתור הקרטיקון (במשך הבריאסיאן ותחילת הולנגינאן שבקרטיקון התחתון) לפני 132 מיליון שנה. הוא התגלה בממצאים בדרום אפריקה (פרובינציית כף התקווה הטובה) ב-1845 ונחקר בידי ריצ'רד אוון ששייך את הממצאים החלקיים שלו (שרידי שיניים, חוליות בודדות ועצמות גולגולת חלקיות) לזוחל הדרום אפריקאי אנתודון (Anthodon) מהסדרה פרוקולופונומורפה, והשרידים הוצבו במוזיאון להיסטוריה של הטבע. מאוחר יותר הוגדר ב-1929 בידי החוקר ההונגרי פרנץ נופקסה שראה בו סוג דומה לפלאוסקינקוס (שבהמשך בוטל). שמו ניתן על שם הסוג אנתודון עם התחילית "Para" - קרוב. בסוג נכלל מין יחיד - Paranthodon africanus, על שם הימצאו באפריקה.

מחקר משנת 1970 בדק את הממצאים של הפרנתודון והחליט לשייכו במקום לאנקילוזאורים לקבוצת הסטגוזאורים, כשחוקרים רבים רואים בו גם שייך למשפחת הסטגוזאוריים.

החוקר תומאס ר. הולץ הבן מעריך שגודלו הגיע לאורך 5 מטרים ולמשקל קטן יחסית של 454 עד 954 קילוגרם בממוצע. הוא היה אוכל צמחים בעל שיניים טוחנות גדולות שסייעו להתמודד עם צמחייה קשיחה ששררה בערבות דרום אפריקה הקדומה.

==קישורים חיצוניים==

==הערות שוליים==

קטגוריה:סטגוזאוריים
קטגוריה:דינוזאורים שחיו בקרטיקון תחתון באפריקה
קטגוריה:טקסונים שתוארו בידי פרנץ נופצ׳ה
קטגוריה:מאובני טקסונים שתוארו ב-1929
Season of the Witch

Season of the Witch (בעברית: עונת המכשפה) הוא שיר רוק עממי-פסיכדלי שהוקלט על ידי הזמר-יוצר הסקוטי דונובן, מתוך אלבום האולפן השלישי שלו, Sunshine Superman.<ref></ref> הקרדיט על השיר שויך לדונובן, אך במרוצת השנים טען שון פיליפס, כי גם הוא חלק מיוצרי השיר.<ref></ref> בנוסף לכך, בגלל סכסוך עם חברת התקליטים של דונובן, המהדורה הבריטית של השיר הזה לא יצאה עד ליוני 1967.

לאורך השנים, הקליטו שלל אמנים שונים את השיר מחדש, ביניהם: ג'ולי דריסקול ובריאן אוגר והטריניטי (1967, Open); אל קופר וסטיבן סטילס (1968, Super Session); ולנה דל ריי (2019, Scary Stories to Tell in the Dark).

== הרכב והקלטה ==
[[דונובן, כותב השיר.]]
השיר הוקלט באולפני CBS בהוליווד, קליפורניה, שם הוקלט רוב אלבומו של דונובן, Sunshine Superman. לדברי דונובן, הוא ושון פיליפס רצו ליצור "צליל רוק-קומבו" לשיר ובחרו כמה מוזיקאים מקומיים מהמועדונים המקומיים במטרה שיעזרו להם. לבסוף הוחלט להקליט את השיר תוך שלני מיטלין נבחר לנגן על קלידים, דון בראון בגיטרה חשמלית, בובי ריי על הבס ו-"פאסט" אדי הו על תופים. על כל התהליך פירט דונובן באוטוביוגרפיה שלו.

=== ביקורת ===
לינדזי פלאנר מ-AllMusic אמרה על השיר כי: "מעטים מהשירים שמשקפים בצורה כה מושלמת את שחר עידן הפופ הפסיכדלי בצורה המתאימה כמו 'Season of the Witch' של דונובן... גם מבחינה מוזיקלית וגם מבחינה לירית השיר הצליח. כמו כן, יש בשיר אווירה אפלולית מאוד ומסופרים בו מעין סיפורי פרנויות שונים".<ref></ref> ג'ון בוש תיאר את השיר "כאחד מהשירים הטובים ביותר באלבום".<ref></ref>

== מיקומי שיא ==

== גרסתה של לנה דל ריי ==

לאחר כמה עשורים מצאתו המקורית של השיר, הקליטה הזמרת-יוצרת האמריקאית בשנת 2019, את השיר מחדש, והוציאה אותו כסינגל מתוך פסקול הסרט "סיפורים מפחידים שמספרים בחשיכה".<ref name=":0"></ref> השיר יצא לאור ב-9 באוגוסט 2019, כסינגל השיווקי הראשון מתוך הפסקול.<ref name=":0" />

השיר הגיע למקום ה-23 במצעד שירי הרוק.<ref></ref>

== רקע ==
ב-5 באוגוסט 2019, סרטי CBS ואנטרטיינמנט וואן הודיעו כי סרט האימה המצליח של גיירמו דל טורו "סיפורים מפחידים שמספרים בחשיכה" יעלה לאקרנים בליווי הקלטה מחודשת של השיר אותו תבצע לנה דל ריי.<ref></ref> כמו כן, גרסתה הושמעה בטריילר הרשמי הראשון של הסרט. למחרת ב-6 באוגוסט, הפיצה תמונות של גיירמו דל טורו, כשהוא נמצא בשדרת הכוכבים של הוליווד, תוך שהפיצה טריילרים לשיר עצמו.<ref></ref><ref></ref><ref></ref>

לבסוף, ב-9 באוגוסט 2019, יום עלייתו של הסרט לאקרנים, הפיצה דל ריי בשירותי הסטרימינג השונים את השיר.<ref></ref> באותו היום הוציאה את שיר המחאה שלה, "Looking for America".<ref></ref> דל טורו דיבר על הבחירה שלו בדל ריי, תוך שהצהיר "הערצתי את המוזיקה שלה כבר זמן מה והרגשתי במעיים שלי שהשיר תפור עליה. ידעתי שתהיה לה ולשיר כימיה. היא אמנית נהדרת והיה לי העונג להיות השותף שלה במסגרת הפרויקט הזה. זה כבוד עבורי שפגשתי אותה".<ref></ref>

== ביקורת והצלחה ==
מירקו פרלבליט מ-Vital Thrills, הילל את גרסתה של דל ריי, תוך שהילל גם את האסתטיקה של הסרט עצמו.<ref></ref> סוואנה סיצ'ורלה מ-Paste, הצהירה כי "דל ריי הצליחה לתפוס את התחושה הדוקרנית של סיפורי ליל כל הקדושים עליהם מתבסס הסרט".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1966
קטגוריה:שירי לנה דל ריי
קטגוריה:שירים באנגלית
קטגוריה:שירים מסרטי קולנוע
קטגוריה:שירים על מכשפות
קטגוריה:שירי פולק רוק
שאול אבידב

שאול אבידב הוא קצין בצה"ל במילואים בדרגת אלוף-משנה, אשר פיקד על עוצבת קרני ראם.

==ביוגרפיה==
אבידב נולד בנהלל, דור רביעי במשק חקלאי. אביו, אלוף-משנה במילואים עופר אבידב, הוא בעל עיטור המופת על גבורתו כקצין שריון במלחמת ששת הימים.

למד בבית הספר היסודי בנהלל ולאחר מכן בבית הספר החקלאי. בצעירותו הדריך בתנועת בני המושבים והתנדב כמגיש עזרה ראשונה במגן דוד אדום.

אבידב התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. הוא סיים את קורס מפקדי טנקים בהצטיינות ונישאר להדרכה בקורס. לאחר קורס קצינים, שימש במגון תפקידי מטה ופיקוד ובהם מפקד פלוגה, אותה הוביל בלחימה בדרום לבנון. על האופן שבו פיקד על פלוגתו במבצע חובק עולם, קרב שניהל כוח מיחידת אגוז ברכס סוג'וד בדרום לבנון, ובהיתקלות עם מחבלים ברכס עלי טהר עוטר אבידב בשנת 1997 בצל"ש אלוף. היה ראש לשכתו של אלוף פיקוד הצפון גבי אשכנזי בשנים 1999–2000 ובהמשך פיקד על גדוד 74 ועל עוצבת קרני ראם.

עם שחרורו מצה"ל הקים את חברת מוסקיטר רשת ביטחון אשר איפשרה באמצעות אפליקציה להזעיק עזרה מידי אנשים הנמצאים בקרבת מקום.

אבידב מתגורר בנהלל, נשוי לרחלי אבידב מנהלת מחלקת תרבות של המועצה האזורית עמק יזרעאל, אבא לעמרי, איתי ואיילת.

מעביר הרצאות בנושא יזמות וחדשנות, מייעץ לחברות וארגונים בתחומים שונים. מאז שנת 2017 מתנדב כנהג חובש במגן דוד אדום.

משנת 2020 מנהל יחד עם 4 חברים נוספים את פרויקט הדירקטוריון.

בשנת 2021 הקים ביחד עם דודו איפרגן את ״משק 27-בשר איכותי מהמשק״ חנות ומפעל בשר בחצר ביתו בנהלל.

== קישורים חיצוניים ==
* 
* עפר דרורי, [https://www.israeldefense.co.il/he/content/הצלשים-עוברים-במשפחה הצל"שים עוברים במשפחה], "ישראל דיפנס", 13 בספטמבר 2016.

==הערות שוליים==

קטגוריה:מפקדי גדודים בחטיבה 188
קטגוריה:מפקדי חטיבות חיל השריון של צה"ל
קטגוריה:מעוטרי צל"ש אלוף
קטגוריה:אלופי-משנה בצה"ל
קטגוריה:נהלל: אישים
קטגוריה:בוגרי התיכון החקלאי ויצו נהלל
קטגוריה:ישראלים שנולדו במאה ה-20
רק אהבה

"רק אהבה" הוא סינגל שהוקלט על ידי הזמרת-יוצרת הישראלית איה כורם בשיתוף בן זוגה, הזמר הישראלי אדם בן אמיתי. השיר יצא לאור ב-11 בפברואר 2020, כסינגל מתוך אלבומה הכוכבת של נצרת עילית, על ידי חברת התקליטים Mobile1 Music.

==רקע וכתיבה==
השיר נכתב על ידי איה כורם, הולחן על ידי אדם בן אמיתי והופק על ידי בן אמיתי. השיר בסגנון הרוק. השיר מספר על האהבה בין השניים, שכורם הגיעה להופעה של בן אמיתי ומיד לאחר מכן התחילה איתו. בריאיון למעריב, סיפרה כורם כי השיר נכתב בהשארת ציטוטו של הזמר אריק איינשטיין במסגרת הסדרה "שיר אהבה סטנדרטי" שנעשתה עליו: .

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

==וידאו קליפ==
הוידאו קליפ המלא שיצא עבור השיר, הועלה לערוץ היוטיוב של איה כורם ב-11 בפברואר 2020, בסמוך לצאתו הסינגל. בקליפ ניתן לראות את השניים שרים את השיר כשהם יושבים זה מול זה.

== ביקורת ==
בלוגר ומבקר המוזיקה יוסי חרסונסקי סקר את השיר בחיוב תוך שהעניק לו ציון של שלושה כוכבי זהב וחצי מתוך חמישה.<ref></ref>

==קישורים חיצוניים==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:דואטים
קטגוריה:שירים בעברית
קטגוריה:שירי אהבה בעברית
קטגוריה:סינגלים בהוצאת Mobile1 Music
הר עוזיהו

הר עוזיהו

הר עוזיהו הוא אחד מהרי אילת. ההר נאמד בגובה של כ-863 מ' מעל פני הים באזור הגבול של ישראל עם מצרים. בסמוך להר קיים בסיס צבאי "מחנה עוזיהו". מהר זה יש תצפית אל הערבה והרי אדום וכן אל נחל רחם שעובר מדרום ואליו מתחבר לנחל עתק.

באזור ההר יש שביל גמלים שקרוי "מעלה עוזיהו", שביל זה היה שביל ששימש מבריחים בדויים עד שנות ה-70. המבריחים לא התעניינו במדינת ישראל והיא הייתה רק מקום בדרך מבחינתם. הם, הם הבריחו סמים ממצרים לירדן ומוצרי טכנולוגיה מירדן למצרים. ההר והאזור כולו בנויים מסלעי גיר מתקופת הקנומן (תקופה שהחלה לפני כ-100 מיליוני שנים ונמשכה עד לפני כ-95 מיליוני שנים).

== קישורים חיצוניים ==

== הערות שוליים ==

עוזיהו
עוזיהו
אסמאעיל עאמר

אסמאעיל עאמר (בערבית: إسماعيل عامر) (נולד ב-30 במרץ 1977) הוא כדורגלן עבר ערבי-ישראלי ששיחק בעמדת המגן הימני ומאמן בהווה.

==קריירת משחק==
עאמר התחיל את הקריירה שלו במחלקת הנוער של מכבי פתח תקווה. ב-18 בנובמבר 1995 ערך את הופעת הבכורה שלו בקבוצה הבוגרת בניצחון 0–3 נגד הפועל כפר סבא. ב-28 במרץ 1998 הבקיע את שער הבכורה שלו בקריירה בתיקו 1-1 נגד מכבי חיפה. בפתח תקווה שיחק 14 עונות ורוב התקופה היה שחקן הרכב.

בקיץ חתם במכבי אחי נצרת. בתום העונה, אחי ירדה לליגה הלאומית ועאמר עזב.

בעונת שיחק במ.ס. כפר קאסם ובשמשון בני טייבה בהתאמה.

בהמשך הקריירה שיחק בהפועל כפר קאסם, שמשון כפר קאסם, בני קלנסווה והפועל כפר ברא.

בקיץ פרש מכדורגל.

==קריירת אימון==
ב-3 במרץ 2018 מונה למאמן מ.ס. כפר קאסם. בעונת 2018/2019 העפיל עם כפר קאסם לליגה הלאומית ולרבע גמר הגביע. ב-5 באוקטובר 2019 סיים את תפקידו בקבוצה.

ב-8 במרץ 2020 מונה למאמן הפועל אום אל-פחם, וב-9 ביולי התפטר מהקבוצה לאחר חילוקי דעות.

ב-2 באוגוסט 2020, חתם בהפועל ראשון לציון, אך עזב בסוף העונה.

ב-31 בדצמבר 2021, כחצי שנה לאחר שעזב את הקבוצה, מונה בשנית למאמנה של הפועל ראשון לציון.

לקראת עונת 2022/2023 מונה למאמנה של מכבי אחי נצרת<ref></ref>. ב-30 בספטמבר 2022 התפטר מתפקידו.ב-28 באפריל 2023 חזר לאמן את מ.ס כפר קאסם.

==תארים==
; כשחקן
*מכבי פתח תקווה
**גביע הטוטו: 1999/2000, 2003/2004

; כמאמן
*מ.ס. כפר קאסם
**ליגה א' דרום: 

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלנים ערבים ישראלים
קטגוריה:כפר קאסם: כדורגלנים
קטגוריה:כדורגלני מכבי פתח תקווה
קטגוריה:כדורגלני מכבי אחי נצרת
קטגוריה:כדורגלני מועדון ספורט כפר קאסם
קטגוריה:מאמני כדורגל ישראלים
קטגוריה:מאמני מועדון ספורט כפר קאסם
קטגוריה:מאמני הפועל אום אל-פחם
קטגוריה:מאמני הפועל ראשון לציון
קטגוריה:מאמני מכבי אחי נצרת
קטגוריה:ישראלים שנולדו ב-1977
האיש הטוב (סדרת טלוויזיה)

האיש הטוב (ברוסית: Хороший человек) היא סדרת טלוויזיה רוסית שנוצרה בידי הבמאי קונסטנטין בוגומולוב בהפצת VGTRK עבור שירות הווידאו Start.ru. עלילת הסדרה התבססה על סיפורו האמיתי של מיכאיל פופקוב, "הרוצח מאנגרסק", שזעזע את רוסיה, כשהשביל המדמם שהותיר מאחוריו מוביל שנים אחורה עד לשנות ה-90.

==עלילת הסדרה==
החוקרת הצעירה יבגניה קליוצ'בסקאיה מגיעה ממוסקבה לעיירה השקטה רובז'נויה. הרשויות שלחו אותה לכאן כדי לבדוק את המידע בתקשורת על קיומו של רוצח סדרתי. ברובז'נויה היא תתקבל בקור רוח: כמו בכל עיירה פרובינציאלית, שפיתחה מערכת אקולוגית משלה מאז שנות ה-90, שם כולם קשורים זה לזה במשהו ולכל אחד מהם מסתתר שלד בארון.

==שחקנים ודמויות==
* ניקיטה יפרמוב – איוואן קרוטיחין, שוטר
* יוליה סניגיר – יבגניה קליוצ'בסקאיה, חוקרת במשטרת רוסיה

==קישורים חיצוניים==

* [https://start.ru/watch/horoshiy-chelovek "האיש הטוב"] באתר Start.ru

קטגוריה:סדרות מתח רוסיות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה המשכיות
קטגוריה:משטרת רוסיה בתרבות ובאמנות
קטגוריה:VGTRK: תוכניות וסדרות
קטגוריה:שירות הווידאו START: תוכניות וסדרות
השכן ממול

השכן ממול (באנגלית: The Boy Next Door) הוא סרט מותחן אמריקאי משנת 2015, בכיכובה של ג'ניפר לופז. הסרט הופץ לראשונה בארצות הברית ב-23 בינואר 2015, ובישראל ב-22 בינואר 2015 בתרגום עברי.

== תקציר עלילה ==
אישה בוגרת מתאהבת בצעיר חתיך שעבר לבית הסמוך, אבל הרומן המסעיר שלהם תופס כיוון אובססיבי ומסוכן.

== שחקנים ראשיים ==
* ג'ניפר לופז – קלייר פטרסון
* ראיין גוזמן – נואה
* קריסטין צ'נוות' – ויקי לנסינג
* ג'ון קורבט – גארט פטרסון
* איאן נלסון – קווין

== קישורים חיצוניים ==
* 

* 

קטגוריה:סרטי 2015
קטגוריה:סרטי אימה מ-2015
קטגוריה:סרטי מותחן אימה אמריקאיים
קטגוריה:סרטים באנגלית
קטגוריה:סרטי בלאמהאוס הפקות
קטגוריה:סרטי אולפני יוניברסל
קטגוריה:סרטי דרמת אימה אמריקאיים
קטגוריה:סרטי דרמת אימה משנות ה-2010